दत्त प्रभु का मनाया जन्मोत्सव, आज भंडारा और कल गोपाल काला उत्सव
रायपुर| दत्तात्रय मंदिर में चल रहे दत्तात्रय जयंती की कड़ी में शुक्रवार को दत्त प्रभु का जन्मोत्सव मनाया गया। पूर्णिमा के मौके पर मनाए गए जन्मोत्सव के दौरान दत्त प्रभु का पहले अभिषेक किया गया। इसके बाद उनका विशेष श्रृंगार हुआ। उनके श्रृंगारित रूप को देखने के लिए मंदिर में दर शाम तक भक्त उमड़ते रहे। दोपहर में सत्यनारायण कथा और हवन संपन्न हुआ। पं. सुबोध पांडेय ने कथा चरित का वर्णन करते हुए जैसे ही दत्त प्रभु के जन्म का प्रसंग सुनाया पूरा माहौल दत्त प्रभु के जयकारों से गूंजने लगा। ट्रस्ट के अध्यक्ष हरिवल्लभ अग्रवाल ने बताया कि 27 दिसंबर को गोपाल काला उत्सव के साथ दत्त जयंती महोत्सव का समापन हो जाएगा। इस मौके पर सोनचंद वर्मा, रमेशचंद्र राठी, विजय दुबे, विनायक राव वाकड़े, दिनेश फनसलकर, कांत दामले, गोपाल प्रसाद यादव आदि मौजूद थे।
hin_Deva hin_Deva